open-index/open-wikipedia-markdown huggingface dataset:
Αμπελόφυτο Κιλκίς

Το **Αμπελόφυτο** είναι ιστορικός οικισμός του Κιλκίς στην Κεντρική Μακεδονία, ο οποίος ανήκει στα "Μαρτυρικά χωριά" και από το 1951 έχει καταργηθεί.

## Γεωγραφικά - ιστορικά στοιχεία
Το Αμπελόφυτο βρίσκεται στα Κρούσσια Όρη, νότια της λίμνης Κερκίνης στην περιοχή ανάμεσα στα χωριά Ποντοκερασιά και Ελληνικό. Στα μέσα του 15ου αιώνα, γύρω στο 1450 είχε 3 οικίες μουσουλμάνων. Η παλιά ονομασία του χωριού, από την εποχή της τουρκοκρατίας, ήταν **Μουρασλή** ή **Μουρσαλή** και μετά τους Βαλκανικούς πολέμους και την ανταλλαγή πληθυσμών, η Επιτροπή Αποκατάστασης Προσφύγων (ΕΑΠ) εγκατέστησε σε αυτό 11 οικογένειες προσφύγων από τον Πόντο. Το χωριό χαρακτηρίστηκε ως "μαρτυρικό" το 2014 με το υπ' αριθμ. 139/08.10.2014 Προεδρικό Διάταγμα.

### Ολοκαύτωμα Κρουσσίων
Στην περιοχή των Κρουσσίων έδρασε από τις πρώτες μέρες της κατοχής η ένοπλη ανταρτική ομάδα "Αθανάσιος Διάκος" με αρχηγό τον Χριστόδουλο Μόσχο (*καπετάν Πέτρο*) που είχε συγκροτηθεί από την αντιστασιακή οργάνωση "Ελευθερία" της Θεσσαλονίκης (βλ. [Η γέννηση της Εθνικής Αντίστασης](https://el.wikipedia.org/wiki/%CE%95%CE%B8%CE%BD%CE%B9%CE%BA%CE%AE_%CE%91%CE%BD%CF%84%CE%AF%CF%83%CF%84%CE%B1%CF%83%CE%B7_(%CE%95%CE%BB%CE%BB%CE%AC%CE%B4%CE%B1)?veaction=edit&section=2)). Λόγω της δράσης που ανέπτυξε εναντίον των κατοχικών στρατευμάτων οι Γερμανοί οργάνωσαν επιχείρηση αντιποίνων. Στις 25 Οκτωβρίου 1941 ισχυρές μηχανοκίνητες δυνάμεις των Ες Ες και ταγμάτων θανάτου κύκλωσαν από μακριά σε δυο ζώνες την περιοχή και τα χωριά. Εισέβαλαν ταυτόχρονα στα χωριά Αμπελόφυτο (Μουρσαλή), Κυδωνιά (Κοτσαλάρ) και Κλειστό (Μουσγαλή), που μετά από υπόδειξη συνεργατών τους θεωρήθηκαν ως κέντρα των ανταρτών. Αφού συγκέντρωσαν τον ανδρικό πληθυσμό, από 15 χρονών και πάνω, τους εκτέλεσαν και εν συνεχεία ισοπέδωσαν και τα τρία χωριά. Οι εκτελέσεις του άμαχου πληθυσμού έγιναν στις πλατείες του Αμπελόφυτου και Κυδωνιάς. Στην Κυδωνιά εκτελέστηκαν και 10 κάτοικοι από το γειτονικό Ίσωμα που βρέθηκαν στο χωριό. Στο Κλειστό αφού τους έβαλαν μέσα στην εκκλησία την γκρέμισαν με δυναμίτες. Όσοι προσπάθησαν να ξεφύγουν εκτελέστηκαν από τους Γερμανούς. Συνολικά εκτελέστηκαν 96 πατριώτες.

## Διοικητικά στοιχεία
Ως οικισμός αναφέρεται το 1919 στο ΦΕΚ 48Α-05/03/1919 με το όνομα **Μουρασλή** να προσαρτάται στην κοινότητα Μουσγαλή που τότε ανήκε στο νομό Θεσσαλονίκης. Το 1927 μετονομάστηκε σε Αμπελόφυτο, το 1934 αποσπάστηκε στο νεοϊδρυθέντα νομό Κιλκίς και το 1951 καταργήθηκε.

## Παραπομπές


Κατηγορία:Δήμος Κιλκίς
Κατηγορία:Εγκαταλελειμμένα χωριά της περιφερειακής ενότητας Κιλκίς
Κατηγορία:Μαρτυρικά χωριά και πόλεις της Ελλάδας
Κλειστό (αποσαφήνιση)

Με το όνομα **Κλειστό** είναι γνωστοί στην Ελλάδα οι παρακάτω οικισμοί:

*Κλειστό Άρτας
*Κλειστό Ευρυτανίας

καθώς και ο ιστορικός οικισμός Κλειστό Κιλκίς που έχει καταργηθεί

Κατηγορία:Αποσαφηνίσεις ελληνικών τοπωνυμίων
Φράνκα Ράμε

Η **Φράνκα Ράμε** (ιταλικά: *Franca Rame*) ήταν Ιταλίδα ηθοποιός του θεάτρου, συγγραφέας και πολιτική ακτιβίστρια.

## Βιογραφία
Η Φράνκα Ράμε γεννήθηκε στις 18 Ιουλίου 1929 στο Παραμπιάγκο της Λομβαρδίας και καταγόταν από μια οικογένεια με μεγάλη παράδοση στην τέχνη του θεάτρου.

Το 1951 έκανε το θεατρικό της ντεμπούτο και λίγο αργότερα γνώρισε τον επίσης συγγραφέα και ηθοποιό Ντάριο Φο, με τον οποίον παντρεύτηκαν το 1954. Ένα χρόνο αργότερα γεννήθηκε ο γιος τους, ο συγγραφέας Γιάκοπο Φο.

Η Ράμε και ο Φο δούλεψαν μαζί τόσο στον κινηματογράφο όσο και στο θέατρο. Οι δυο τους ίδρυσαν στο Μιλάνο τη θεατρική ομάδα *Ντάριο Φο - Φράνκα Ράμε*. Η Ράμε ανέλαβε διοικητικό ρόλο, ενώ ήταν και πρωταγωνίστρια του θιάσου. Ο Φο είχε το ρόλο του σκηνοθέτη, του συγγραφέα και του ηθοποιού και παράλληλα σχεδίαζε τα κουστούμια και τα σκηνικά. Γνώρισαν μεγάλη λαϊκή αποδοχή αλλά πολλές φορές ήρθαν αντιμέτωποι με τη λογοκρισία.

Στη δεκαετία του 1970 άρχισε να γράφει δικά της έργα, κυρίως μονολόγους με φεμινιστικό περιεχόμενο, μεταξύ των οποίων το *Grasso è bello!* και το *Tutta casa, letto e chiesa*.

Το Μάρτιο του 1973 μια ομάδα νεοφασιστών απήγαγε τη Ράμε, οι οποίοι αφού τη βασάνισαν και τη βίασαν, την άφησαν σ’ ένα πάρκο. Η Ράμε επέστρεψε στη σκηνή δύο μήνες αργότερα με νέους αντιφασιστικούς μονολόγους. Η υπόθεση έκλεισε το 1998, καθώς αναγνωρίστηκαν οι δράστες ύστερα από κατάθεση ενός νεοφασίστα αλλά το έγκλημα είχε παραγραφεί.

Στις 19 Απριλίου 2012 υπέστη εγκεφαλικό επεισόδιο και πέθανε στις 29 Μαΐου 2013, σε ηλικία 83 ετών, στο Μιλάνο όπου κηδεύτηκε στο Μνημειακό Νεκροταφείο της πόλης.

### Πολιτική δράση
Η Ράμε υπήρξε ενεργό μέλος της *Soccorso Rosso*, ενός δικτύου για τη στήριξη των φυλακισμένων μελών της εξωκοινοβουλευτικής αριστεράς και των οικογενειών τους.

Η Ράμε έγινε μέλος του Κομμουνιστικού Κόμματος της Ιταλίας (PC) το 1967. Το 2006 εξελέγη γερουσιαστής Πεδεμοντίου εκπροσωπώντας το κεντροαριστερό κόμμα Ιταλία των Αξιών (*IDV – Italia dei Valori*), το οποίο εγκατέλειψε δύο χρόνια αργότερα (2008) για πολιτικούς λόγους. Επίσης το 2006 προτάθηκε ως υποψήφια Πρόεδρος της Ιταλικής Δημοκρατίας, λαμβάνοντας 24 ψήφους στην πρώτη ψηφοφορία των προεδρικών εκλογών. Το 2010 εντάχθηκε στο Κόμμα Κομμουνιστικής Επανίδρυσης (*PRC - Partito della Rifondazione Comunista*).

## Παραπομπές


## Εξωτερικοί σύνδεσμοι

* Επίσημη ιστοσελίδα (Ιταλικά)
*  on IMDb

Κατηγορία:Ιταλίδες ηθοποιοί θεάτρου
Κατηγορία:Ιταλοί ακτιβιστές
Κατηγορία:Ιταλοί πολιτικοί
Κατηγορία:Ιταλοί θεατρικοί συγγραφείς
Μαζούρκες, Op. 41 (Σοπέν)

Οι **Μαζούρκες, Op. 41** είναι τέσσερις μαζούρκες του Φρεντερίκ Σοπέν, που γράφτηκαν και δημοσιεύθηκαν μεταξύ το 1838 και το 1839. Μία τυπική εκτέλεση του σετ διαρκεί περίπου 10 λεπτά. Ο Σοπέν, αφιέρωσε τις μαζούρκες αυτές στον φίλο του, Στέφαν Βιτβίσκι, έναν όχι και το γνωστό ποιητή, του οποίου όμως ο Σοπέν έκανε τραγούδια δέκα από τα ποιήματά του. 

Η πρώτη μαζούρκα, βάσει της πρώτης γερμανικής έκδοσης, τοποθετεί τη Ντο δίεση ελάσσονα (η αγγλική και η γαλλική τοποθετούν την τέταρτη ως πρώτη και την πρώτη ως τέταρτη). Η πρώτη έχει τέμπο *Maestoso*, 3/4. Η δεύτερη είναι γραμμένη σε Μι ελάσσονα, έχοντας *Andantino* τέμπο σε 3/4. Η τρίτη είναι γραμμένη σε Σι μείζονα, έχοντας τέμπο *Animato* σε 3/4. Ενώ η τέταρτη και η τελευταία είναι γραμμένη σε Λα ύφεση μείζονα, με τέμπο *Allegretto*, σε 3/4. 

## Παραπομπές


## Εξωτερικοί σύνδεσμοι
* [Μαζούρκες, Op. 41](https://imslp.org/wiki/Mazurkas,_Op.41_(Chopin,_Frederic)) στο IMSLP.org
* Mazurka Op. 41 No.1, No.2, No.3 and No.4,  played by Arthur Rubinstein (YouTube)

41
Κατηγορία:Συνθέσεις του 1839
Κατηγορία:Συνθέσεις σε Ντο δίεση ελάσσονα
Κατηγορία:Συνθέσεις σε Μι ελάσσονα
Κατηγορία:Συνθέσεις σε Σι μείζονα
Κατηγορία:Συνθέσεις σε Λα ύφεση μείζονα
Κατηγορία:Μουσική αφιερωμένη σε φίλους ή συγγενείς
Μαζούρκες, Op. 50 (Σοπέν)

Οι **Μαζούρκες Op. 50** είναι τρεις μαζούρκες του Φρεντερίκ Σοπέν, που γράφτηκαν και δημοσιεύθηκαν το 1842. Μία τυπική εκτέλεση του σετ διαρκεί περίπου 11 λεπτά. Η πρώτη είναι γραμμένη σε Σολ μείζονα, με τέμπο *vivace*, 3/4. Η δεύτερη είναι γραμμένη σε Λα ύφεση μείζονα, με τέμπο *allegretto*, 3/4. ενώ η τρίτη είναι γραμμένη σε Ντο δίεση ελάσσονα, με τέμπο *moderato*, 3/4.

## Παραπομπές


## Εξωτερικοί σύνδεσμοι
* [Μαζούρκες Op. 50](https://imslp.org/wiki/Mazurkas,_Op.50_(Chopin,_Fr%C3%A9d%C3%A9ric)) στο IMSLP.org

50
Κατηγορία:Συνθέσεις του 1842
Κατηγορία:Συνθέσεις σε Σολ μείζονα
Κατηγορία:Συνθέσεις σε Λα ύφεση μείζονα
Κατηγορία:Συνθέσεις σε Ντο δίεση ελάσσονα
Κατηγορία:Μουσική με αφιέρωση
Ίσωμα (αποσαφήνιση)

Το όνομα **Ίσωμα** αναφέρονται οι παρακάτω οικισμοί της Ελλάδας:

* Ίσωμα Καρυών Αρκαδίας
* Ίσωμα Αχαΐας
* Ίσωμα Κιλκίς
* Ίσωμα Σερρών

Κατηγορία:Αποσαφηνίσεις ελληνικών τοπωνυμίων
Κρατικό Πανεπιστήμιο της Αγίας Πετρούπολης

Το **Κρατικό Πανεπιστήμιο της Αγίας Πετρούπολης** () είναι ρωσικό ομοσπονδιακό κρατικό ίδρυμα τριτοβάθμιας εκπαίδευσης που εδρεύει στην Αγία Πετρούπολη. Είναι το παλαιότερο και ένα από τα μεγαλύτερα πανεπιστήμια στη Ρωσία.

Ιδρύθηκε το 1724 με διάταγμα του Πέτρου Α΄, το πανεπιστήμιο από την αρχή είχε επικεντρωθεί σε θεμελιώδεις έρευνες στον τομέα της επιστήμης, της μηχανικής και των ανθρωπιστικών επιστημών και εξοπλίζει τους πτυχιούχους με ό,τι χρειάζονται για να συμβάλουν στην επιτυχία της Ρωσίας.

Αποτελείται από 24 εξειδικευμένες σχολές και ινστιτούτα, το Ακαδημαϊκό Γυμνάσιο, το Ιατρικό Κολλέγιο, το Κολλέγιο Φυσικού πολιτισμού και Αθλημάτων, Οικονομικών και Τεχνολογίας. Το πανεπιστήμιο έχει δύο κύριες πανεπιστημιουπόλεις: την μία στην Νήσο Βασιλιέφσκι και την άλλη στο Πέτερχοφ.

Κατά την σοβιετική περίοδο, ήταν γνωστό ως κρατικό πανεπιστήμιο της Λένινγκραντ (). Ονομάστηκε από τον Αντρέι Ζντάνοφ το 1948.

## Παραπομπές



Αγια Πετρουπολη
Ίσωμα Κιλκίς

*Για οικισμούς στην Ελλάδα με το ίδιο όνομα δείτε το λήμμα: [[Ίσωμα (αποσαφήνιση)]]*

Το **Ίσωμα** είναι ορεινό χωριό του Κιλκίς σε υψόμετρο 700 μέτρων.

## Γεωγραφικά - ιστορικά στοιχεία
Το Ίσωμα βρίσκεται στα όρια του νομού με το νομό Σερρών και είναι κτισμένο στις πλαγιές του όρους Μαυροβούνι (μέρος από τα Κρούσσια Όρη) κοντά στην κορυφή Πασχαλιά (745 μ.). Απέχει 33 χλμ. ανατολικά της πόλης του Κιλκίς, 41 χλμ. νοτιοδυτικά των Σερρών και 50 χλμ. βορειοανατολικά της Θεσσαλονίκης. Αναφέρεται και με το όνομα **Νέο Ίσωμα** γιατί ως οικισμός δημιουργήθηκε από κατοίκους του Παλιού Ισώματος (Ράβνα) που βρισκόταν βορειοδυτικά του σημερινού χωριού και εγκαταλείφθηκε στις αρχές τις δεκαετίας του 1970. Σύμφωνα με το πρόγραμμα Καλλικράτης, μαζί με τα Ριζανά αποτελούν την τοπική κοινότητα Ισώματος που ανήκει στη δημοτική ενότητα Κρουσσών του δήμου Κιλκίς και σύμφωνα με την απογραφή 2011 έχει πληθυσμό 207  κατοίκους.

## Προσωπικότητες

* Ιωάννης Βίλλιογλου (καπετάν Ράμναλης), Μακεδονομάχος οπλαρχηγός

## Δείτε επίσης
Παλιό Ίσωμα

## Παραπομπές


Κατηγορία:Δήμος Κιλκίς
Κατηγορία:Χωριά της περιφερειακής ενότητας Κιλκίς
Παλαιό Ίσωμα Κιλκίς

Το **Παλιό Ίσωμα** είναι ορεινό ακατοίκητο χωριό του Κιλκίς το οποίο βρίσκεται στα όρια του νομού με το νομό Σερρών και είναι κτισμένο στις πλαγιές του όρους Μαυροβούνι (μέρος των Κρουσσίων Ορέων). Το παλιό του όνομα, την περίοδο της τουρκοκρατίας, ήταν **Ράβνα** και μετονομάστηκε σε Ίσωμα το 1927. Βορειοδυτικά του χωριού βρίσκονται οι πηγές του Ξηροπόταμου. Στις αρχές της δεκαετίας του 1970 το χωριό εγκαταλείφθηκε, τα σπίτια του ερήμωσαν και πολλοί κάτοικοί του μετακινήθηκαν στο Ίσωμα ή Νέο Ίσωμα. Σώζεται μόνο ο ναός του Αγίου Αθανασίου. Από εδώ καταγόταν ο οπλαρχηγός καπετάν Ράμναλης (1885 - 1923) που διακρίθηκε για τη συμμετοχή του στον Μακεδονικό Αγώνα.

## Δείτε επίσης
* Ίσωμα Κιλκίς

## Παραπομπές


Κατηγορία:Δήμος Κιλκίς
Κατηγορία:Εγκαταλελειμμένα χωριά της περιφερειακής ενότητας Κιλκίς
Μαζούρκες, Op. 56 (Σοπέν)

Οι **Μαζούρκες, Op. 56** είναι τρεις μαζούρκες του Φρεντερίκ Σοπέν, που γράφτηκαν (μεταξύ το 1843-1844) και δημοσιεύθηκαν το 1844.  Μία τυπική εκτέλεση όλου του έργου διαρκεί περίπου 12 λεπτά. Η πρώτη είναι γραμμένη σε Σι μείζονα και είναι πιο γνωστή από τις τρεις, με τέμπο *allegro non tanto*, 3/4. Η δεύτερη είναι γραμμένη σε Ντο μείζονα, με τέμπο *vivace*, 3/4. Ενώ ή τρίτη και τελευταία είναι γραμμένη σε Ντο ελάσσονα, με τέμπο Moderato, 3/4. 

## Παραπομπές


## Εξωτερικοί σύνδεσμοι
*Chopin Institute Page on the B major mazurka 
*Chopin Institute Page on the C major mazurka 
*Chopin Institute Page on the C minor mazurka 

56
Κατηγορία:Συνθέσεις του 1844
Κατηγορία:Συνθέσεις σε Σι μείζονα
Κατηγορία:Συνθέσεις σε Ντο μείζονα
Κατηγορία:Συνθέσεις σε Ντο ελάσσονα
Κατηγορία:Μουσική με αφιέρωση
Μαζούρκες, Op. 59 (Σοπέν)

Οι **Μαζούρκες, Op. 59** είναι τρεις μαζούρκες του Φρεντερίκ Σοπέν, που γράφηκαν και δημοσιεύθηκαν το 1845. Μία τυπική εκτέλεση όλου του έργου διαρκεί περίπου 11 λεπτά. Η πρώτη είναι γραμμένη σε Λα ελάσσονα, η οποία αποδίδεται με χρωματισμούς, με *moderato* τέμπο στα 3/4. Η δεύτερη είναι γραμμένη σε Λα ύφεση μείζονα, με *allegretto* τέμπο, στα 3/4, η οποία χρησιμοποιεί ένα ευκολομνημόνευτο θέμα, το οποίο ο συνθέτης το παραλλάσσει προς τέρψη του ακροατή. Η τρίτη και τελευταία του σετ, είναι γραμμένη σε Φα δίεση ελάσσονα, με *vivace* τέμπο στα 3/4. 

## Παραπομπές


## Εξωτερικοί σύνδεσμοι
*[ *Mazurkas Op. 59* at Allmusic]
*Chopin Institute - Op.59 No.1 
*Chopin Institute - Op.59 No.2 
*Chopin Institute - Op.59 No.3 

59
Κατηγορία:Συνθέσεις του 1845
Κατηγορία:Συνθέσεις σε Λα ελάσσονα
Κατηγορία:Συνθέσεις σε Λα ύφεση μείζονα
Κατηγορία:Συνθέσεις σε Φα δίεση ελάσσονα
Καλολίβαδο Κιλκίς

Το **Καλολίβαδο** ή **Καλό Λειβάδι** είναι ημιορεινό χωριό του Κιλκίς σε υψόμετρο 290 μέτρων.

## Γεωγραφικά - ιστορικά στοιχεία
Το Καλολίβαδο βρίσκεται στο κέντρο του νομού, στη δυτική είσοδο της Ευκαρπίας. Το χωριό απέχει 10,5 χλμ. Β.-ΒΑ. της πόλης του Κιλκίς και 61,5 χλμ. Β. της Θεσσαλονίκης. Το παλιό του όνομα επί τουρκοκρατίας ήταν *Ελεσλή* ή **Ελεσλί**. Μετά τους Βαλκανικούς πολέμους και την ανταλλαγή πληθυσμών, η Επιτροπή Αποκατάστασης Προσφύγων (ΕΑΠ) εγκατέστησε 9 οικογένειες προσφύγων από τον Πόντο. Ως οικισμός αναφέρεται το 1919 στο ΦΕΚ 48Α-05/03/1919 να προσαρτάται στην τότε κοινότητα Γιαρδεμλίου (Αμυγδαλιών) που ανήκε στο νομό Θεσσαλονίκης. Το 1926 μετονομάστηκε σε Καλό Λειβάδι και το 1934 αποσπάστηκε στο νεοϊδρυθέντα νομό Κιλκίς. Σύμφωνα με το πρόγραμμα Καλλικράτης, μαζί με το Κοιλάδι και το Χειμαδιό αποτελούν την τοπική κοινότητα Κοιλαδίου που ανήκει στη δημοτική ενότητα Κρουσσών του δήμου Κιλκίς και σύμφωνα με την απογραφή 2011 έχει πληθυσμό 12  κατοίκους.

## Παραπομπές


Κατηγορία:Δήμος Κιλκίς
Κατηγορία:Χωριά της περιφερειακής ενότητας Κιλκίς
Αποστόλης Άνθιμος

[μικρογραφία|250x250εσ| Παίζοντας κιθάρα στη [Βαρσοβία με το συγκρότημα The Greek Freaks - Νοέμβριος 2010. ]]
Ο **Αποστόλης Άνθιμος**, (, 25 Σεπτεμβρίου 1954, Σιεμιανοβίτσε Σλόνσκιε) είναι Πολωνός ελληνικής καταγωγής, προσανατολισμένος στην τζαζ/ροκ μουσική, κιθαρίστας, ντράμερ και παίχτης πλήκτρων. 

## Μουσική σταδιοδρομία
Από το 1971, είναι μέλος του πολωνικού progressive rock συγκροτήματος SBB. 

Επίσης, έχει συνεργαστεί με τους Τσέσγουαβ Νιέμεν, Τόμας Στάνκο, Γιώργο Νταλάρα, Βαγγέλη Κατσούλη, καθώς και με διάφορες μπάντες, μεταξύ των οποίων οι Krzak, Džem και Osjan. Έχει συμμετάσχει στην ηχογράφηση πάνω από πενήντα άλμπουμ, συμπεριλαμβανομένων των τριών δικών του: **Days We Can't Forget** (***Ημέρες που δεν μπορούμε να ξεχάσουμε***,1994, υποστηριζόμενoς από toyw Τζιλ Γκόλντστειν, Τζιμ Μπίαρντ, Μάθιου Γκάρισον & Πολ Βέρτικο), **Theatro** (***Θέατρο***, 1999) και **Back to the North** (***Επιστροφή στο Βορρά***, 2006, υποστηριζόμενος από τους Βέρτικο και Μάρτσιν Ποσπιεσάλκσι). 

Τα πρόσφατα σόλο έργα του περιλαμβάνουν: 

* **Apostolis Anthimos Trio** (με τον Κσίστοφ Ντζιέντζιτς στα τύμπανα και το Ρόμπερτ Σεβτζούγκα στο μπάσο) 
* **Apostolis Anthimos Quartet** (με τον Άριλντ Άντερσεν στο κοντραμπάσο, τον Τόμας Σουκάλσκι στο σαξόφωνο και τον Κσίστοφ Ντζιέντζιτς στα τύμπανα) 

## Παραπομπές

## Εξωτερικοί σύνδεσμοι
* Επίσημος ιστότοπος του Αποστόλη Άνθιμου
* Προφίλ στο MySpace.com 
*  

   
Κατηγορία:Πολωνοί κιθαρίστες
Κατηγορία:Ντράμερς
Κατηγορία:Πολωνοί καλλιτέχνες
Κατηγορία:Πολωνοί ελληνικής καταγωγής
Κατηγορία:Πολωνοί μουσικοί
Φλαμίνιο Παλαιολόγος

Ο **Φλαμίνιο Παλαιολόγος** (Καζάλε Μονφεράτο, 1518 - Γκόιτο, 24 Μαΐου 1571) ήταν Ιταλός στρατιωτικός, απόγονος της οικογένειας των Παλαιολόγων και γενάρχης του κλάδου των Παλαιολόγων του Οριούντι που διατηρείται έως τις μέρες μας.

Ήταν νόθος γιος του Ιωάννη-Γεώργιου του Μομφερράτου, τελευταίου Μαρκησίου του Μονφεράτου της δυναστείας των Παλαιολόγων. Μετά τον θάνατό του, που συνέβη το 1533, άνοιξε διαμάχη για τη διαδοχή του, ο αυτοκράτορας Κάρολος Ε΄ το 1536 υποστήριξε κι έδωσε τη Μαρκωνία στην Μαργαρίτα Παλαιολογίνα η οποία από το 1531 είχε παντρευτεί στην Μάντοβα τον Φρειδερίκο Β΄της Μάντοβα, Δούκα της Μάντοβα.

Ο Αυτοκράτορας δεν δέχτηκε τους ισχυρισμούς του Φλαμίνιο, επειδή ήταν παράνομος γιος, άρα δεν μπορούσε να προσβλέπει στη διαδοχή του Μονφεράτου. Είχε όμως λάβει από το 1532 στην κατοχή του το Σαν Τζιορτζιο Μονπεράτο και το Καλούσο από τον πατέρα του. Υπό τον εξουσία του Γουλιέλμου Γκοντζάγκα, δούκα της Μάντουας και του Μαρκησκίου του Μονφεράτου, ο Φλαμίνιο διορίστηκε διοικητής του Μονφεράτου.
Το 1567 με αφορμή μία λαϊκή εξέγερση συνωμότησε κατά των Γκοντζάκα, συνελήφθη και φυλακίστηκε στο φρούριο Γκόιτο, , όπου δηλητηριάστηκε από τον Αγκοστίνο Βάλλα, κυβερνήτης της Μάντοβα, στις 24 Μαΐου 1571. 

Ο Φλαμίνιο παντρεύτηκε τη Λουσίντα ντελλα Τόρε με την οποία απέκτησε επτά παιδιά:
* ο Θεόδωρος, ο οποίος συμμετείχε στη συνωμοσία εναντίον των Γκονζάγκα,
* ο Τζιοβάνι,
* η Λάουρα
* η Μαργαρίτα,
* η Ισαβέλα,
* η Ελεονόρα
* και ο Φερδινάνδος.

## Πρόγονοι

## Παραπομπές


## Βιβλιογραφία
* (στα ιταλικά)  
* (στα ιταλικά)  
* 

Κατηγορία:Οίκος Παλαιολόγων του Μομφεράτου
Απόστολος Καθηνιώτης

Ο **Απόστολος Καθηνιώτης** (γεννημένος στις 16 Μαρτίου 1952) είναι Έλληνας παλαίμαχος αθλητής του άλματος εις τριπλούν.

## Σταδιοδρομία
Γεννήθηκε στο Βόλο και εκπροσώπησε το Γυμναστικό Σύλλογο Βόλου. Κέρδισε το αργυρό μετάλλιο στους Μεσογειακούς Αγώνες του 1971 και το χρυσό μετάλλιο στους Βαλκανικούς Αγώνες του 1973 και του 1974. 

Τερμάτισε ένατος στο Ευρωπαϊκό Πρωτάθλημα Κλειστού Στίβου του 1974  και δέκατος στο Ευρωπαϊκό Πρωτάθλημα Στίβου του 1974. Αγωνίστηκε στους Θερινούς Ολυμπιακούς Αγώνες του 1976, χωρίς να καταφέρει να φτάσει στον τελικό του αγωνίσματος. 

Το προσωπικό καλύτερο του άλμα ήταν στα 16,61 μέτρα, το 1976.  

## Επιτεύγματα
### Εθνικές διοργανώσεις

## Παραπομπές


Κατηγορία:Έλληνες αθλητές του άλματος εις τριπλούν
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1976
Κατηγορία:Αθλητές του στίβου στους Μεσογειακούς Αγώνες 1971
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Κάτοχοι μεταλλίων των Βαλκανικών Αγώνων Στίβου
Κάστρο των Παλαιολόγων

Το **Κάστρο των Παλαιολόγων** είναι βυζαντινό κάστρο στην πόλη Καζάλε Μονφεράτο στην Επαρχία Αλεσάνδρια στην Ιταλία. 

Το Κάστρο των Παλαιολόγων χτίστηκε το 1352 από τον Ιωάννη Β Παλαιολόγο, για να ενισχύσει τις ήδη υπάρχουσες οχυρώσεις. Κατά τη διάρκεια της περιόδου Βισκόντι, το κάστρο ήταν εξοπλισμένο με πυροβόλα όπλα. Κατά τον δέκατο πέμπτο αιώνα η δομή του διευρύνθηκε και μετασχηματίστηκε από τον Γουλιέλμο Η΄ και τον Βονιφάτιο Δ΄.

Μετά την ειρήνη της Λε Κατώ-Καμπρεζί το 1559, η πόλη πέρασε στα χέρια των Γοντζάγκα της Μάντοβα, το κάστρο από κατοικία που χρησιμοποιούνταν τότε μετατράπηκε σε φρούριο και πάλι ενισχύθηκαν οι οχυρώσεις του και προστέθηκαν οι πύργοι. Μέχρι τα μέσα του δέκατου ένατου αιώνα το κάστρο διατήρησε τη δομή που που είχε από τους Γκονζάγκα. Από το 1856, λόγω της ανάγκης για νέους αστικούς χώρους, άρχισε η κατεδάφιση τμήματος του. Το κάστρο είναι ακόμη εν μέρει ανοικτό στους επισκέπτες και έχει γίνει πολιτιστικό κέντρο της πόλης.

Το κτίριο έχει ασύμμετρο εξάγωνο σχέδιο με γωνιακούς πύργους και περιβάλλεται από τάφρο. Στην κύρια πύλη του υπάρχει ένα μαρμάρινο ανάγλυφο που απεικονίζει το έμβλημα των ευγενών αρχόντων της Μονφερράτο: Αλεράμο, Παλαιολόγοι και Γκονζάγκα. 

## Παραπομπές



*
Κατηγορία:Βυζαντινά κάστρα
Κατηγορία:Κάστρα στην Ιταλία
Legea

Η **LEGEA s.r.l.** είναι ιταλική εταιρεία ειδών αθλητικής ένδυσης, η οποία ιδρύθηκε το 1993 από τους Τζοβάνι Ακάνφορα, Εμίλια Ακάνφορα και Λουίτζι Ακάνφορα. Είναι μία από τις πιο δημοφιλείς μάρκες μεταξύ των ιταλικών ερασιτεχνικών ομάδων ποδοσφαίρου, η οποία τώρα επεκτείνεται στις επαγγελματικές ομάδες κορυφαίων κατηγοριών.     

## Πληροφορίες
Είναι χορηγός ένδυσης σε ποδοσφαιρικές Εθνικές ομάδες, όπως η Εθνική Μαυροβουνίου και η Εθνικής Γιβραλτάρ, αλλά και σε κορυφαίους ποδοσφαιρικούς συλλόγους, όπως η Παλέρμο, η Κοσένζα Κάλτσιο, η Ρετζίνα Κάλτσιο και η Λιβόρνο Κάλτσιο στην Ιταλία, η Μπρέντα και η Ναϊμέχεν στην Ολλανδία, η Δε Νιου Σαιντς και η Κάρμαθεν Τάουν στην Ουαλία, η Φεϊρένσε στην Πορτογαλία, η Λόμμελ στο Βέλγιο, η Τσερνομόρετς Οδησσού στην Ουκρανία, η Σπάρτακ Σουμπότιτσα στη Σερβία, η Τσέλιε στη Σλοβενία, ο Λεβαδειακός και η ΑΕΛ στην Ελλάδα, ο Ερμής Αραδίππου στην Κύπρο και πολλοί ακόμα σε ολόκληρη την Ευρώπη. 

Ήταν η μοναδική ιταλική μάρκα που χορηγούσε εθνική ομάδα στο Παγκοσμίου Κυπέλλου του 2010, την Εθνική Βόρειας Κορέας. Σύμφωνα με την εταιρεία, «Πολλοί μας ρώτησαν τι ενδιαφέρον θα είχαμε ώστε να χορηγήσουμε τη Βόρεια Κορέα και αν αυτό δεν θα ισοδυναμούσε με αρνητική δημοσιότητα, αλλά διαφωνούμε ... δεν υπάρχει αρνητική δημοσιότητα.» 

Τα κεντρικά γραφεία της είναι στην Πομπηία και έχει πολλά παραρτήματα σε όλη την Ιταλία. Έχουν επίσης διανομείς σε χώρες της Ευρώπης, στον Καναδά, τις ΗΠΑ και την Αυστραλία. 

## Παραπομπές


## Εξωτερικοί σύνδεσμοι

* Ιταλικός εναλλακτικός ιστότοπος της Legea 
* Legea ΗΠΑ 
* Αθλητική Πύλη - Νότια Αυστραλία 
* Legea Βουλγαρία  

Κατηγορία:Κατασκευαστές αθλητικών ενδυμάτων
Κατηγορία:Ιταλικά εμπορικά σήματα
Απόστολος (όνομα)

**Απόστολος** ή **Αποστόλης** είναι κοινό αρσενικό ελληνικό όνομα. Τα υποκοριστικά **Τόλης**, Λάκης και Άκης είναι επίσης κοινά. Η θηλυκή του μορφή είναι το Αποστολία.

Πρόσωπα που φέρουν το όνομα, είναι τα παρακάτω:

* Απόστολος Αθανασάκης 
* Αποστόλης Άνθιμος 
* Απόστολος Βέλλιος 
* Τόλης Βοσκόπουλος 
* Απόστολος Γερασούλης 
* Απόστολος Γιάννου 
* Απόστολος Γκλέτσος 
* Απόστολος Γκρόζος 
* Απόστολος Γκουντούλας 
* Απόστολος Διμέλης 
* Απόστολος Δοξιάδης 
* Απόστολος Καθηνιώτης 
* Απόστολος Κακλαμάνης 
* Απόστολος Καλδάρας 
* Μητροπολίτης Απόστολος του Κιλκίς 
* Απόστολος Κόντος 
* Λάκης Λαζόπουλος 
* Απόστολος Λιολίδης 
* Απόστολος Νάνος 
* Απόστολος Νικολαΐδης (αθλητής) 
* Απόστολος Νικολαΐδης (τραγουδιστής) 
* Απόστολος Παπανδρέου 
* Απόστολος Παρασκευάς 
* Απόστολος Σάντας 
* Απόστολος Τσιανάκας 
* Νικολής Αποστόλης, διοικητής ναυτικού στην Ελληνική Επανάσταση Ανεξαρτησίας 
** Ελληνικό πλοίο "Αποστόλης", ελληνικό πολεμικό πλοίο

Κατηγορία:Ανδρικά ελληνικά ονόματα
Το μυστικό του λοχαγού Μπλέικ

***Το μυστικό του λοχαγού Μπλέικ*** (Πρωτότυπος τίτλος:* The Big Steal*) είναι Αμερικανικό φιλμ νουάρ του 1949 σε σκηνοθεσία του Ντον Σίγκελ και πρωταγωνιστές τον Ρόμπερτ Μίτσαμ και την Τζέιν Γκριρ, που συνεργαστήκαν ξανά για δεύτερη φορά μαζί μετά από την ταινία του 1947 *[[Αμαρτωλοί και δολοφόνοι]]*.

## Πλοκή
Ο Υπολοχαγός του Στρατού Ντιούκ Χαλιντέι (Ρόμπερτ Μίτσαμ) ληστεύεται από τον Τζιμ Φισκ (Πάτρικ Νόουλς), κλεβόντας του την μισθοδοσία 300.000 δολαρίων. Όταν ο ανώτερος του Χαλιντέι, Λοχαγός Βίνσεντ Μπλέικ (Γουίλιαμ Μπεντίξ), τον 
υποπτεύεται ότι  έχει λάβει μέρος στην κλοπή, ο Χαλιντέι δεν έχει άλλη επιλογή από το να ακολουθήσει τον Φισκ στο Μεξικό. Ψαχνόντας τον Φισκ θα πέσει πάνω στην φιλενάδα του Τζόαν Γκράχαμ (Τζέιν Γκριρ), η οποία του είχε δανείσει 2000 δολάρια και μαζί θα αρχίσουν να κηνηγούν τον Φισκ από την μια πόλη στην άλλη στο Μεξικό.

Ο Χαλιντέι και η Γκράχαμ θα εντοπίσουν τον Φισκ σε ένα απομονωμένο σπίτι στην έρημο, όπου ο Φισκ έχει συνάντηση με τον Σέτον (Τζον Κουάλεν), έναν κλεπτάποδοχο που προσφέρει στον Φισκ 150.000 δολάρια σε αντάλλαγμα για την κλεμμένη μισθοδοσία του στρατού. 
Το ζευγάρι συλλαμβάνεται  από τους μπράβους του Σέτον.

Την ίδια στιγμή θα εμφανιστεί και ο Λοχαγός Μπλέικ με τον Χαλιντέι να συνειδητοποιεί ότι ο Λοχαγός του ήταν τελικά ο συνεργός του Φισκ στην κλοπή της μισθοδοσίας του στρατού.

Μετά από εναν καβγά του Μπλέικ με τον Φισκ για τα λεφτά, ο Μπλέικ θα τον πυροβολήσει και θα τον σκοτώσει. Μέσα στην αναταραχή η Γκράχαμ θα καταφέρει να ξεφύγει από την προσοχή του Μπλέικ και θα πάρει ένα πιστόλι και θα τον πυροβολήσει θανάσιμα. 
Στο τέλος ο Χαλιντέι και η Γκράχαμ θα πάρουν τα λεφτά και θα επιστρέψουν στις ΗΠΑ.

## Διανομή ρόλων
* Ρόμπερτ Μίτσαμ - Ντιούκ Χαλιντέι
* Τζέιν Γκριρ - Τζόαν Γκράχαμ
* Πάτρικ Νόουλς - Τζιμ Φισκ
* Γουίλιαμ Μπέντιξ - Βίνσεντ Μπλέικ
* Τζον Κουάλεν - Σέτον

## Παραπομπές
 
## Εξωτερικοί σύνδεσμοι
*

Κατηγορία:Αμερικανικές αστυνομικές θρίλερ ταινίες
Κατηγορία:Αμερικανικές ασπρόμαυρες ταινίες
Κατηγορία:Αμερικανικές δραματικές περιπετειώδεις ταινίες
Κατηγορία:Φιλμ νουάρ
Κατηγορία:Ταινίες του 1949
Κατηγορία:Ταινίες σε σκηνοθεσία Ντον Σίγκελ
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 1940
Καλίνδρια Κιλκίς

Η **Καλίνδρια** είναι πεδινό χωριό του νομού Κιλκίς στη Μακεδονία, σε υψόμετρο 120 μέτρων.

## Γεωγραφικά - ιστορικά στοιχεία
Η Καλίνδρια  βρίσκεται νότια της λίμνης Δοϊράνης, κοντά στα σύνορα της Ελλάδας με τη Δημοκρατία της Βόρειας Μακεδονίας ανάμεσα στο Χέρσο και το Δροσάτο. Απέχει 18,5 χλμ. βόρεια-βορειοδυτικά του Κιλκίς και 64 χλμ. βόρεια-βορειοδυτικά της Θεσσαλονίκης. Στα ανατολικά του χωριού περνάει η Εθνική οδός Θεσσαλονίκης - Δοϊράνης ενώ στα δυτικά η Σιδηροδρομική γραμμή Θεσσαλονίκης - Αλεξανδρούπολης. 

Το χωριό κατοικούνταν από Έλληνες Μακεδόνες. Μετά τους Βαλκανικούς πολέμους και την ανταλλαγή πληθυσμών, η Επιτροπή Αποκατάστασης Προσφύγων (ΕΑΠ) εγκατέστησε και 96 οικογένειες προσφύγων, κυρίως από τον Αίμονα της Ανατολικής Ρωμυλίας. Κάθε χρόνο, στις 8 Ιανουαρίου, οι κάτοικοι αναβιώνουν το έθιμο της "Μπάμπως" (Γυναικοκρατίας) σύμφωνα με το οποίο οι γυναίκες του χωριού επιβάλουν για μια μέρα την απόλυτη εξουσία τους με κεντρικό πρόσωπο τη "μάμμη" ή γιαγιά.

## Ονομασία - διοικητικά στοιχεία
Η  παλιά ονομασία του χωριού, από την τουρκοκρατία, ήταν **Κιλινδίρ** και με το όνομα αυτό αναφέρεται το 1919 στο ΦΕΚ 48Α-05/03/1919 να προσαρτάται στην τότε κοινότητα Κιλινδίρ. Το 1926  μετονομάστηκε σε Καλίνδρια και το 1934 αποσπάστηκε από το νομό Θεσσαλονίκης στο νομό Κιλκίς. Σύμφωνα με το πρόγραμμα Καλλικράτης, μαζί με το Ελευθεροχώρι, το Ηλιόφωτο και το Χέρσο αποτελούν την τοπική κοινότητα Χέρσου που ανήκει στη δημοτική ενότητα Χέρσου του δήμου Κιλκίς και σύμφωνα με την απογραφή 2011 έχει πληθυσμό 109 μόνιμους κατοίκους.

## Παραπομπές


Κατηγορία:Δήμος Κιλκίς
Κατηγορία:Χωριά της περιφερειακής ενότητας Κιλκίς
Κήποι Φαρνέζε

Οι **Κήποι Φαρνέζε**, ιταλ. Orto Farnesiani sul Palatino, είναι ένας κήπος στη Ρώμη, που έφτιαξε το 1550, στο βόρειο μέρος του Παλατίνου λόφου ο καρδινάλιος Αλέξανδρος Φαρνέζε. Οι πρώτοι βοτανικοί κήποι στην Ευρώπη ξεκίνησαν από Ιταλικά Πανεπιστήμια στα μέσα του 16ου αι. λίγα χρόνια πριν, όμως οι Κήποι Φαρνέζε ήταν οι πρώτοι *ιδιωτικοί* βοτανικοί κήποι στην Ευρώπη.

Ο Αλέξανδρος Φαρνέζε διορίστηκε καρδινάλιος-διάκονος της Ρωμαιο-Καθολικής Εκκλησίας το 1534 σε ηλικία 14 ετών, δύο μήνες μετά από την εκλογή του πάππου του Παύλου Γ΄ ως πάπα. Ο καρδινάλιος έμεινε γνωστός ως φιλότεχνος: έφτιαξε τη μεγαλύτερη συλλογή Ρωμαϊκών γλυπτών, που συγκεντρώθηκε σε ιδιωτικά χέρια από την αρχαιότητα, τη διάσημη Συλλογή Φαρνέζε. Το 1550 αγόρασε μία έκταση στο βόρειο μέρος του Παλατινού λόφου, με τα ερείπια του ανακτόρου του Τιβερίου, τα οποία κάλυψε με χώμα. Έκτισε μία έπαυλη (villa) με κήπους γύρω και από εκεί είχε θέα στην αρχαία Ρωμαϊκή Αγορά.

O κήπος ήταν διαιρεμένος με τον κλασικό τρόπο σε τέσσερα μέρη, με ένα πηγάδι ή αναβρυτήριο στο κέντρο του.  Η έμπνευση ήταν από τα αίθρια (atrium) των ρωμαϊκών παλατιών εκεί· το σχέδιο αναβίωσε ο περίφημος αρχιτέκτονας Τζάκομο Μπαρότσι ντα Βινιόλα. Οι κήποι διαμορφώθηκαν σε επίπεδα· οι κλίμακες από το ένα επίπεδο στο άλλο περνούσαν γύρω από το *νυμφαίο της βροχής (ninfeo della pioggia)* και κατέληγαν στο *teatro del Fontanone*. Το σχέδιο της έπαυλης αποδιδόταν στον Μικελάντζελο, έπειτα στον ντα Βινιόλα και τον Ραϊνάλντι. Στο επάνω μέρος του κτηρίου, στο κέντρο, υπήρχαν δύο οικίσκοι (casina), που ήταν πτηνοτροφεία· είχαν κρομμυόσχημους τρούλους με τετράγωνη βάση. Στη βάση του οικοδομήματος υπήρχαν υπόγειες στοές με αρχαία γλυπτά.

Οι κήποι έγιναν δημοφιλείς τον 18ο και 19ο αι., όταν οι περιηγητές έκαναν το Μεγάλο Ταξίδι (Grand Tour) στην Ευρώπη και περνούσαν από τη Ρώμη. Από τους Κήπους Φαρνέζε έχουν απομείνει λίγες κατασκευές. Το όνομα των Κήπων έχει το φυτό acacia farnesiana και το απόσταγμά του *farnesol*, ένα πολύτιμο φυτοχημικό για την αρωματοποιία.

## Πηγές
* La Regina, Adriano, ed. (2007) [2004]. Archaeological Guide to Rome. Richard Sadleir (trans.) (New update ed.). Electa. pp.&nbsp;76–77.

Κατηγορία:Τοπογραφία της Ρώμης
ΑΣ Γκούμπιο 1910

Η **Ασοτσιαζιόνε Σπορτίβα Γκούμπιο 1910** (ιταλικά: *Associazione Sportiva Gubbio 1910*) είναι ιταλικός ποδοσφαιρικός σύλλογος με έδρα το Γκούμπιο της Ούμπρια. Συμμετέχει στη Σέριε Γ, την τρίτη κατηγορία του ιταλικού ποδοσφαίρου. 

## Ιστορία
Ο αθλητικός σύλλογος ιδρύθηκε το 1908. Η ανεπίσημη ποδοσφαιρική δραστηριότητα άρχισε το 1910 και η ομάδα ποδοσφαίρου δημιουργήθηκε το 1913. 

Τον Φεβρουάριο του 2009, ο σύλλογος γράφτηκε στα πρωτοσέλιδα των αθλητικών εφημερίδων, προσλαμβάνοντας ως τεχνικό διευθυντή τον 70χρονο Λουίτζι Σιμόνι (νικητής του Κυπέλλου ΟΥΕΦΑ ως προπονητής), με τον πρώην προπονητή της ομάδας U19, Ρικάρντο Τουμιάτι, να προάγεται ως πρώτος προπονητής της ομάδας.  

Την σεζόν 2010-2011, ο σύλλογος κέρδισε την άνοδο από τη Λέγκα Προ στη Σέριε Β μετά από 63 χρόνια, υπό την καθοδήγηση του Βιντσένζο Τορέντε (ο οποίος ήταν προσωπική επιλογή του Σιμόνι). Ωστόσο, η παραμονή της Γκούμπιο στη Σέριε Β διήρκεσε μόνο μία σεζόν, καθώς υποβιβάστηκε αμέσως στη Λέγκα Προ. 

## Χρώματα και γήπεδο
Τα χρώματα της ομάδας είναι το σκούρο μπλε και το κόκκινο. 

Η έδρα του είναι το Στάδιο Πιέτρο Μπαρμπέτι, με χωρητικότητα 5.300 θέσεων. 

## Παραπομπές


## Εξωτερικοί σύνδεσμοι
* Επίσημος ιστότοπος

Κατηγορία:Ποδοσφαιρικές ομάδες Ιταλίας
Κατηγορία:Ιδρύσεις ποδοσφαιρικών ομάδων το 1910
Χάιμε Βέρα

Ο **Χάιμε Αντρές Βέρα Ροντρίγκεζ** (ισπανικά: *Jaime Andrés Vera Rodríguez*, γενν. στις 25 Μαρτίου 1963), ευρέως γνωστός ως **Χάιμε Βέρα**, είναι Χιλιανός παλαίμαχος ποδοσφαιριστής και νυν προπονητής ποδοσφαίρου. 

## Σταδιοδρομία σε συλλόγους
Ξεκίνησε την επαγγελματική του πορεία στη Χιλή με την Κόλο-Κόλο, πριν περάσει πέντε σεζόν με τον ΟΦΗ στη Σούπερ Λίγκ. Μετέπειτα, είχε ένα πέρασμα από την Κομπρελόα και ολοκλήρωσε τη σταδιοδρομία του ως ποδοσφαιριστής, αγωνιζόμενος για τρεις σεζόν στη Μορέλια του Πρωταθλήματος Μεξικού. 

## Εθνική ομάδα
Είχε αρκετές συμμετοχές με την Εθνική Χιλής, συμπεριλαμβανομένων αυτών στα Κόπα Αμέρικα του 1987, του 1989 και του 1991. 

Επίσης, αγωνίστηκε με τη Χιλή στους Ολυμπιακούς Αγώνες του 1984 στο Λος Άντζελες.

## Σταδιοδρομία ως προπονητής
Ξεκίνησε την προπονητική του σταδιοδρομία, ως βοηθός προπονητή στις χιλιανές ομάδες, Πουέρτο Μοντ και Ουνιβερσιδάδ δε Κονθεπθιόν, καθώς και στην Εθνική Χιλής, με προπονητή τον Κλάουδιο Μπόργκι.

Ακολούθως, εργάστηκε ως προπονητής στις χιλιανές ομάδες, Ντεπόρτες Ικουίκουε, Αντοφαγκάστα και Κουρίτσο Ουνίδο.

Στις 25 Ιανουαρίου 2019, ανακοινώθηκε η πρόσληψη του, μαζί με το συνεργάτη του Αλεχάντρο Ίσις, στον ΟΦΗ, τη πρώτη του ομάδα εκτός της Λατινικής Αμερικής, καθώς και πρώην του ομάδα ως ποδοσφαιριστής. Στις 29 Ιουνίου 2019, ανακοινώθηκε η αποχώρησή του από την ομάδα, καθώς η UEFA δεν αναγνώριζε το δίπλωμα προπονητικής που κατείχε.

Στις 30 Ιουλίου 2019, υπέγραψε συμβόλαιο με την Ντεπόρτες Ικουίκουε.

## Διακρίσεις

### Ομαδικές

#### Ως παίκτης

; Κόλο-Κόλο 

* Πρωτάθλημα Χιλής (3): 1981, 1983, 1986 
* Κύπελλο Χιλής (3): 1981, 1983, 1985

; ΟΦΗ

* Βαλκανικό Κύπελλο (1): 1988-89

; Κομπρελόα 

* Πρωτάθλημα Χιλής (1): 1992

#### Ως προπονητής

* Κύπελλο Χιλής (1): 2013-14 

## Παραπομπές


## Εξωτερικοί σύνδεσμοι
*   
* Προφίλ στο Transfermarkt.com
* 

Κατηγορία:Χιλιανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Χιλής
Κατηγορία:Ποδοσφαιριστές ολυμπιακής ομάδας Χιλής
Κατηγορία:Ποδοσφαιριστές στους Θερινούς Ολυμπιακούς Αγώνες 1984
Κατηγορία:Ποδοσφαιριστές Κόπα Αμέρικα 1987
Κατηγορία:Ποδοσφαιριστές Κόπα Αμέρικα 1989
Κατηγορία:Ποδοσφαιριστές Κόπα Αμέρικα 1991
Κατηγορία:Ποδοσφαιριστές Κόλο-Κόλο
Κατηγορία:Ποδοσφαιριστές Πριμέρα Ντιβιζιόν Χιλής
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Χιλιανοί ποδοσφαιριστές στο εξωτερικό
Κατηγορία:Ποδοσφαιριστές Κομπρελόα
Κατηγορία:Ποδοσφαιριστές Μονάρκας Μορέλια
Κατηγορία:Χιλιανοί προπονητές ποδοσφαίρου
Κατηγορία:Προπονητές ποδοσφαίρου ΟΦΗ
Κατηγορία:Προπονητές Σούπερ Λιγκ Ελλάδας
Κατηγορία:Ξένοι προπονητές ποδοσφαίρου στην Ελλάδα
Ναός F στον Σελινούντα

Ο **ναός F** στον Σελινούντα της Σικελίας είναι ένας Ελληνικός ναός δωρικού ρυθμού. Ήταν πιθανόν αφιερωμένος στον Διόνυσο ή την Αθηνά και είναι ένας από τους τρεις ναούς στον Ανατολικό λόφο. Η χρονολογία του δεν είναι βέβαιη· πιθανόν είναι των μέσων του 6ου αι. π.Χ. Είναι μεταξύ δύο ναών, του αναστυλωμένου ναού E της Ήρας νοτιότερα και του τεράστιου ναού G βορειότερα.

Ο ναός έχει 6 κίονες εμπρός και 14 (2 Χ 6 + 2) στο πλάι και αποτελεί την εξέλιξη από τους επιμήκεις, αρχαϊκούς ναούς σε ναούς με πιο εναρμονισμένη μορφή, η οποία έγινε ο κανόνας και στην κυρίως Ελλάδα. Ως τότε οι ναοί είχαν αναλογία διαμέτρου κίονα και μεσοκιόνιας απόστασης ίση με 1:1,5 (πυκνόστυλος), ενώ εδώ προμηνύεται η αναλογία 1:2 (σύστυλος ναός). Το πλάτος των πτερών είναι ευρύτερο από ό,τι στους συνήθεις ναούς, με αποτέλεσμα ο σηκός να είναι στενότερος. Ο σηκός έχει είσοδο ανατολικά, πρόναο (με 4 κίονες μπροστά) και άδυτο πίσω. Εκτός από τους κίονες της πρόσοψης, οι υπόλοιποι δεν έχουν ένταση.

Επειδή η μεσοκιόνια απόσταση είναι μεγάλη, επάνω από τους κίονες τοποθετήθηκαν μεγάλες δοκοί, με μήκος ίσο περίπου με το ήμισυ του ύψους του κίονα, ίσως σε μετέπειτα οικοδομική φάση. Το ευρύ πτερό ίσως χρειαζόταν ως χώρος τελετουργίας.

Το 1823 έγιναν ανασκαφές και βρέθηκαν δύο μετόπες σκαλισμένες σε τόφφο και παριστούν η μία τον Διόνυσο και η άλλη την Αθηνά. Φυλάσσονται στο Αρχαιολογικό Μουσείο της περιοχής του Παλέρμο.

## Παραπομπές


## Πηγές
* Enzo Lippolis, Monica Livadiotti, Giorgio Rocco, Architettura greca: storia e monumenti del mondo della polis dalle origini al V secolo, 2007, ISBN 8842492205, p.835

## Δείτε επίσης
* Ναός C στον Σελινούντα
* Ναός Ε της Ήρας στον Σελινούντα

Κατηγορία:Αρχαίοι ελληνικοί ναοί
Κατηγορία:Σελινούντας Σικελίας
Κατηγορία:Αρχαιολογικοί τόποι στην Σικελία
Ουμπερλάντια

Η **Ουμπερλάντια** () είναι Βραζιλιάνικη πόλη και δήμος της πολιτείας Μίνας Ζεράις, στη νότια Βραζιλία. Είναι ο δεύτερος μεγαλύτερος δήμος της πολιτείας, μετά την περιφερειακή πρωτεύουσα Μπέλο Οριζόντε. Σύμφωνα με απογραφή του 2016, ο πληθυσμός της πόλης ανέρχεται σε 669.672 κατοίκους ενώ είναι η τέταρτη μεγαλύτερη πόλη της εσωτερικής περιοχής της Βραζιλίας.

## Γεωγραφία
Η Ουμπερλάντια βρίσκεται στο δυτικό τμήμα της πολιτείας Μίνας Ζεράις, στην περιοχή Τριανγκούλο Μινέιρο (Triângulo Mineiro), μια από τις πλουσιότερες γεωργικές περιοχές της Βραζιλίας, μεταξύ των ποταμών "Paranaíba" και "Grande". Συνδέεται με μεγάλες πόλεις με ομοσπονδιακούς αυτοκινητόδρομους. Η Ουμπερλάντια απέχει περίπου 580 χιλιόμετρα από το Σάο Πάολο και συνδέεται με έναν σύγχρονο και ασφαλή αυτοκινητόδρομο διπλής κατεύθυνσης. Η πρωτεύουσα της περιφέρειας, Μπέλο Οριζόντε, απέχει 560 χιλιόμετρα και η πρωτεύουσα της χώρας Μπραζίλια βρίσκεται μόλις 440 χιλιόμετρα στα βόρεια. Υπάρχουν σιδηροδρομικές γραμμές που συνδέουν την Ουμπερλάντια μέσω της γραμμής Centro-Atlântica του βορρά-νότου.

## Θρησκείες
Σύμφωνα με την απογραφή του 2010, μια στενή πλειοψηφία των πολιτών της είναι μέλη της Ρωμαιοκαθολικής Εκκλησίας (54,73%), ενώ οι Ευαγγελικοί Χριστιανοί αποτελούν τη δεύτερη μεγαλύτερη θρησκευτική κοινότητα στην πόλη (25,23%). Υπάρχουν επίσης σημαντικές μειονότητες των σπηριτιστών (7,80%) και εκείνων που δεν έχουν δηλώσει θρησκεία (7,80%). Υπάρχουν μικρότερες μειονότητες που προσκρούουν στην Καθολική Αποστολική Εκκλησία της Βραζιλίας, την Ορθόδοξη Εκκλησία, τους Μάρτυρες του Ιεχωβά, το Ισλάμ, τον Βουδισμό και κάποιες ιθαγενείς θρησκείες (όλα κάτω από το 5%). 

## Παραπομπές


## Εξωτερικοί σύνδεσμοι
* 

Κατηγορία:Πόλεις της Βραζιλίας
Μαζούρκες, Op. 67 (Σοπέν)

Οι **Μαζούρκες, Op. 67** είναι τέσσερις μαζούρκες του Φρεντερίκ Σοπέν, που γράφτηκαν σε απροσδιόριστο χρόνο, αλλά δημοσιεύθηκαν το 1855, όταν ήδη δηλαδή ο Σοπέν είχε πεθάνει. Μία τυπική εκτέλεση όλου του έργου διαρκεί περίπου 7 λεπτά. Η πρώτη γράφτηκε σε Σολ μείζονα, *vivace* με τέμπο. Η δεύτερη γράφτηκε σε Σολ ελάσσονα, με *cantabile* τέμπο. Η τρίτη γράφτηκε σε Ντο μείζονα, με allegretto. Η τέταρτη και τελευταία γράφτηκε σε Λα ελάσσονα με *moderato animato* τέμπο. 

## Παραπομπές


## Εξωτερικοί σύνδεσμοι
* [Μαζούρκες, Op. 67](https://imslp.org/wiki/Mazurkas,_Op.67_(Chopin,_Fr%C3%A9d%C3%A9ric)) στο IMSLP.org

67
Κατηγορία:Συνθέσεις σε Σολ μείζονα
Κατηγορία:Συνθέσεις σε Σολ ελάσσονα
Κατηγορία:Συνθέσεις σε Ντο μείζονα
Κατηγορία:Συνθέσεις σε Λα ελάσσονα
Κατηγορία:Μουσική με αφιέρωση
Μαζούρκες, Op. 68 (Σοπέν)

Οι **Μαζούρκες, Op. 68** είναι τέσσερις μαζούρκες του Φρεντερίκ Σοπέν, που γράφτηκαν σε απροσδιόριστο χρόνο, πιθανώς μεταξύ το 1830 και το 1846 και δημοσιεύθηκαν πρώτη φορά το 1855, ήτοι όταν ο συνθέτης είχε ήδη πεθάνει. Μία τυπική εκτέλεση όλου του έργου διαρκεί περίπου 9 λεπτά. 

Η πρώτη μαζούρκα γράφτηκε σε Ντο μείζονα, με *vivace* τέμπο. Η δεύτερη γράφτηκε σε Λα ελάσσονα με *lento* τέμπο. Η τρίτη γράφτηκε σε Φα μείζονα με allegro ma non tropo. Τέλος, η τέταρτη και τελευταία του σετ, γράφτηκε σε Φα ελάσσονα με τέμπο *adantino*. Η συγκεκριμένη συγκαταλέγεται μεταξύ των πιθανόν τελευταίων συνθέσεων του Σοπέν. 

## Παραπομπές


## Εξωτερικοί σύνδεσμοι
* [Mazurkas, Op. 68](https://imslp.org/wiki/Mazurkas,_Op.68_(Chopin,_Fr%C3%A9d%C3%A9ric)) στο IMSLP.org

68
Κατηγορία:Συνθέσεις σε Ντο μείζονα
Κατηγορία:Συνθέσεις σε Λα ελάσσονα
Κατηγορία:Συνθέσεις σε Φα μείζονα
Κατηγορία:Συνθέσεις σε Φα ελάσσονα
Ναός Ε της Ήρας στον Σελινούντα

Ο **ναός Ε** στον Σελινούντα της Σικελίας είναι ένας ελληνικός δωρικός ναός. Είναι γνωστός και ως **Ναός της Ήρας** από μία επιγραφή, που βρέθηκε σε αφιερωματικό άστρο και δείχνει, ότι ήταν αφιερωμένος στην Ήρα. Ορισμένοι ερευνητές θεωρούν, πως πρέπει να αποδοθεί στην Αφροδίτη, στην οποία ανήκουν παρόμοιοι με αυτόν αρχιτεκτονικά ναοί. Οικοδομήθηκε στα μέσα του 6ου αι. π.Χ. επάνω από τη βάση ενός παλαιότερου ναού. Επειδή έχει αναστυλωθεί το 1959 από τον αρχαιολόγο Iόλε Μπόβιο Μαρκόνι, είναι ο καλύτερα διατηρημένος από τους επτά ναούς του Σελινούντα.

## Περιγραφή
Ο περίπτερος ναός ανήκει στη φάση μετάβασης από την αρχαϊκή στην κλασική περίοδο. Οι διαστάσεις του περιστυλίου είναι 25,33 μ. Χ 67, 82 μ. με 6 κίονες στην πρόσοψη (εξάστυλος) και 15 (2 Χ 6 + 3) στις μακριές πλευρές. Οι κίονες έχουν ύψος 10,19 μ. με πολλά ίχνη γύψου, με τον οποίο ήταν καλυμμένοι. Ο ναός είναι πιο επιμήκης από μεταγενέστερους ναούς. Το χαρακτηριστικό του είναι οι πολλές βαθμίδες: είναι δέκα στα ανατολικά. O σηκός έχει πρόναο εν παραστάσει, μετά έξι βαθμίδες οδηγούν στον σηκό και άλλες έξι στο άδυτο. Πίσω από αυτό υπάρχει οπισθόδομος εν παραστάσει. Οπτικές αλλοιώσεις: ένταση στη βάση και μείωση στην κορυφή του κίονα, συστολή της μεσοκιόνιας απόστασης στις γωνίες και διαστολή στις μετόπες της γωνίας. Οι μετόπες του θριγκού είναι από τοπική πέτρα, εκτός από τα κεφάλια και τα γυμνά μέρη των γυναικών, που είναι από λευκό μάρμαρο της Πάρου. Χρονολογούνται περί το 470 π.Χ. και η τεχνοτροπία δείχνει εξέλιξη προς τον κλασικό ρυθμό. Έχουν σωθεί τέσσερις ολόκληρες μετόπες: ο Ηρακλής φονεύει την Αμαζόνα Αντιόπη, ο γάμος του Διός με την Ήρα, ο Ακταίων κομματιάζεται από τα κυνηγόσκυλα της Άρτεμης, η Αθηνά σκοτώνει τον γίγαντα Εγκέλαδο και κομμάτια από μία πέμπτη, ίσως με τον Απόλλωνα και τη Δάφνη.

O ναός Ε βρίσκεται στον ανατολικό λόφο του Σελινούντα, νοτιότερα από δύο άλλους ερειπωμένους: τον ναό F και τον τεράστιο ναό G.

## Πηγές
* Enzo Lippolis, Monica Livadiotti, Giorgio Rocco, Architettura greca: storia e monumenti del mondo della polis dalle origini al V secolo, 2007, pp. 833-834, ISBN 8842492205.

## Δείτε επίσης
* Ναός C στον Σελινούντα
* Ναός F στον Σελινούντα

## Πινακοθήκη

Selinunte-East-Hill-bjs-1.jpg|O ανατολικός λόφος του Σελινούντα με τους τρεις ναούς.
Sicily Selinunte Temple E (Hera).JPG
DSC00403 - Tempio E di Selinunte - Artemide e Atteone - Ca. 450 a.C. - Foto G. Dall'Orto.jpg|Ο Ακταίων κομματιάζεται από τα κυνηγόσκυλα της Άρτεμης
DSC00405 - Tempio E di Selinunte - Artemide ed Encelado - Ca. 450 a.C. - Foto G. Dall'Orto.jpg|Η Αθηνά σκοτώνει τον Εγκέλαδο
DSC00406 - Tempio E di Selinunte - Zeus ed Hera - Ca. 450 a.C. - Foto G. Dall'Orto.jpg|Ο γάμος του Διός με την Ήρα
DSC00409 - Tempio E di Selinunte - Eracle ed Amazzone - Ca. 450 a.C. - Foto G. Dall'Orto.jpg|Ο Ηρακλής σκοτώνει την Αμαζόνα Αντιόπη
Selinunte Panoramic View 1.jpg|Άποψη από το εσωτερικό


## Παραπομπές


Κατηγορία:Αρχαίοι ελληνικοί ναοί
Κατηγορία:Σελινούντας Σικελίας
Κατηγορία:Αρχαιολογικοί τόποι στην Σικελία
Μαζούρκες, Op. posth. (Σοπέν)

Οι **Μαζούρκες, Op. posth** είναι τουλάχιστον οχτώ μαζούρκες του Φρεντερίκ Σοπέν, χωρίς opus αρίθμηση, ωστόσο, τέσσερις από αυτές δημοσιεύθηκαν ενώ βρισκόταν εν ζωή. Με χρονολογική σειρά, πρώτα είναι οι μαζούρκες, B. 17 σε Σι μείζονα και Σολ μείζονα, οι οποίες γράφτηκαν και δημοσιεύθηκαν το 1826. Όμως, μία αναθεωρημένη έκδοσή τους, δημοσιεύθηκε το 1875. Κατόπιν, γράφτηκε η μαζούρκα σε Ρε μείζονα, Β.31, όμως κι αυτή αναθεωρήθηκε και δημοσιεύθηκε ξανά (Β 71) το 1832. 

Η χρονολογικά επόμενη είναι η μαζούρκα σε Σι ύφεση μείζονα,  B. 73, η οποία αφιερώθηκε στην Αλεξαντρίνα Βολόβσκα και δημοσιεύθηκε το 1832. Η τέταρτη γράφτηκε σε Ντο μείζονα,  B. 82, (1833). Η πέμπτη γράφτηκε σε Λα ύφεση μείζονα B. 85 (1834). Κατόπιν, κυκλοφόρησε η έβδομη στη σειρά, γραμμένη σε Λα ελάσσονα και γνωστή ως *Notre Temps*, Β. 134 αυτή είχε κυκλοφορήσει μαζί με άλλα έργα άλλων συνθετών στο περιοδικό *Notre Temps*.  Τέλος, η όγδοη γράφτηκε σε Λα ελάσσονα, Β. 140γνωστή και ως *À Émile Gaillard*. Οι δύο τελευταίες δημοσιεύθηκαν το 1841, ενώ η τελευταία αφιερώθηκε στην Εμίλ Γκαγιάρ.

## Παραπομπές


*
Κατηγορία:Μουσική με αφιέρωση
Κατηγορία:Συνθέσεις σε Σι μείζονα
Κατηγορία:Συνθέσεις σε Σολ μείζονα
Κατηγορία:Συνθέσεις σε Ρε μείζονα
Κατηγορία:Συνθέσεις σε Σι ύφεση μείζονα
Κατηγορία:Συνθέσεις σε Ντο μείζονα
Κατηγορία:Συνθέσεις σε Λα ύφεση μείζονα
Κατηγορία:Συνθέσεις σε Λα ελάσσονα
Μαζούρκες, Op. 63 (Σοπέν)

Οι **Μαζούρκες, Op. 63** είναι τρεις μαζούρκες του Φρεντερίκ Σοπέν, που γράφτηκαν το 1846 και δημοσιεύθηκαν το 1847. Μία τυπική εκτέλεση όλου του έργου διαρκεί περίπου 6 λεπτά. Η πρώτη είναι γραμμένη σε Σι μείζονα, με *vivace*  τέμπο. Η δεύτερη είναι γραμμένη σε Φα ελάσσονα, με *lento* τέμπο. Και τέλος η τρίτη και τελευταία είναι γραμμένη σε Ντο δίεση ελάσσονα, με *allegretto* τέμπο. 

## Παραπομπές


## Εξωτερικοί σύνδεσμοι
* [Μαζούρκες, Op. 63](https://imslp.org/wiki/Mazurkas,_Op.63_(Chopin,_Fr%C3%A9d%C3%A9ric)) στο IMSLP.org

63
Κατηγορία:Συνθέσεις του 1846
Κατηγορία:Συνθέσεις σε Σι μείζονα
Κατηγορία:Συνθέσεις σε Φα ελάσσονα
Κατηγορία:Συνθέσεις σε Ντο δίεση ελάσσονα
Κατηγορία:Μουσική με αφιέρωση
Α.Ε.Ε.Κ. ΣΥΝ.ΚΑ.

Η **Αθλητική Ένωση Εργαζομένων Κρήτης Συνεταιρισμού Καταναλωτών** (εν συντομία **Α.Ε.Ε.Κ. ΣΥΝ.ΚΑ.**) ήταν αθλητικός σύλλογος με έδρα τα Χανιά στην Κρήτη. Επίσημο έτος ίδρυσης του συλλόγου ήταν το 2009 και είχε χρώματα το μπλε, το κόκκινο και το λευκό. Δραστηριοποιούταν στο ποδόσφαιρο και άνηκε στη δύναμη της Ε.Π.Σ. Χανίων. Πριν την διάλυση του, ο σύλλογος αγωνιζόταν στην Γ΄ Εθνική ερασιτεχνική κατηγορία και έδρα της ομάδας αποτελούσε το γήπεδο Μινωταύρου στις Μουρνιές, όπου διεξάγονταν οι εντός έδρας αγώνες της.

## Ιστορικό
αριστερά|100 px|μικρογραφία|Παλαιότερο έμβλημα του συλλόγου, με την αρχική του ονομασία «Α.Ε.Ε.Κ. ΙΝ.ΚΑ.»
Ιδρύθηκε το 2009 από εργαζόμενους της αλυσίδας καταστημάτων του Ινστιτούτου Καταναλωτών Κρήτης με την ονομασία **Αθλητική Ένωση Εργαζομένων Κρήτης Ινστιτούτου Καταναλωτών** και σε σύντμηση «**Α.Ε.Ε.Κ. ΙΝ.ΚΑ.**». Το Ινστιτούτο Καταναλωτών Κρήτης μετονομάστηκε σε Προμηθευτικός και Καταναλωτικός Συνεταιρισμός Περιορισμένης Ευθύνης Καταναλωτών Κρήτης και το καλοκαίρι του 2017 η ομάδα μετονομάστηκε σε **Αθλητική Ένωση Εργαζομένων Κρήτης Συνεταιρισμού Καταναλωτών**, σε σύντμηση «**Α.Ε.Ε.Κ. ΣΥΝ.ΚΑ.**».

Με την ίδρυση της εντάχθηκε στην Ε.Π.Σ. Χανίων. Ξεκίνησε από τη Γ΄ Κατηγορία και μέσα σε λίγα χρόνια κατέκτησε 2 ανόδους μέχρι την Α΄ Κατηγορία της Ε.Π.Σ. Χανίων. Το 2016 κατέκτησε για πρώτη φορά το πρωτάθλημα της Ε.Π.Σ. Χανίων και κέρδισε τη συμμετοχή της στο Ερασιτεχνικό πρωτάθλημα ανόδου όπου τερμάτισε στη 2η θέση του 14ου ομίλου και προβιβάστηκε στην Γ΄ Εθνική κατηγορία. Τη σεζόν 2016-17 αγωνίστηκε για πρώτη φορά στην Γ' Εθνική κατηγορία, όπου τερμάτισε τελευταία στην 15η θέση και υποβιβάστηκε. Πρώτος αγώνας της ιστορίας της στην Γ΄ Εθνική ήταν εντός έδρας αγώνας με αντίπαλο τον Ιάλυσο Ρόδου στις 11 Σεπτεμβρίου 2016, όπου επικράτησε με 2-0. Το 2018 κατέκτησε εκ νέου το πρωτάθλημα Ε.Π.Σ. Χανίων και την άνοδο στην Γ' Εθνική. Την αγωνιστική περίοδο 2018-19, αγωνίστηκε για δεύτερη φορά στην ιστορία της στο πρωτάθλημα της Γ΄ Εθνικής, συμμετέχοντας στον 5ο όμιλο.

Το 2018 συμμετείχε για πρώτη φορά στην ιστορία της στον τελικό του κυπέλλου Ε.Π.Σ. Χανίων, έχοντας αποκλείσει στον ημιτελικό τον Πανακρωτηριακό. Στον τελικό ηττήθηκε από τον Α.Ο. Παλαιοχώρας με 1-2. Το ίδιο έτος η ΑΕΕΚ ΣΥΝΚΑ κατέκτησε το Σούπερ Καπ Ε.Π.Σ. Χανίων για πρώτη φορά στην ιστορία της, επικρατώντας της κυπελλούχου Ε.Π.Σ. Χανίων Α.Ο. Παλαιοχώρας με 2-0.

Μετά το τέλος της αγωνιστικής περιόδου 2020-21, η ΑΕΕΚ ΣΥΝΚΑ παρότι αγωνιστικά εξασφάλισε άνετα την παραμονή της στη Γ΄ Εθνική, δήλωσε αδυναμία συμμετοχής στην κατηγορία για τη σεζόν 2021-22, με αποτέλεσμα να υποβιβαστεί στην Α΄ Ε.Π.Σ. Χανίων. Όμως ούτε στην Α΄ Ε.Π.Σ. Χανίων δήλωσε συμμετοχή, ούτε σε καμία άλλη κατηγορία με αποτέλεσμα να διαλυθεί οριστικά μετά από 12 χρόνια.

## Τίτλοι
* Πρωτάθλημα Ε.Π.Σ. Χανίων (2): 2015-16, 2017-18
* Κύπελλο Ε.Π.Σ. Χανίων (1): 2018-19

## Παραπομπές


Κατηγορία:Αθλητικοί σύλλογοι Χανίων
Κατηγορία:Ιδρύσεις αθλητικών συλλόγων το 2009
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 2009
Μαουλαμίνε

Το **Μαουλαμίνε** (επίσης γράφεται **Μαουλαμένγκ**, Μον: မတ်မလီု προφέρεται [mot məlɜm]; Βιρμανικά: προφέρεται [mɔləmjàɪɴ mjo]), πρώην **Μουλμέιν**, είναι η τέταρτη μεγαλύτερη πόλη της Μιανμάρ (Βιρμανία), 300 χιλιόμετρα νότια ανατολικά της Γιανγκόν και 70 χλμ. νότια του Θάτον, στις εκβολές του ποταμού Θάνλουιν (Σάλουιν). Η πόλη είναι η πρωτεύουσα και μεγαλύτερη πόλη της πολιτείας Μον και το κύριο εμπορικό κέντρο και λιμάνι στη νοτιοανατολική Μιανμάρ.

## Ετυμολογία και θρύλος
Το όνομα των Μον που χρησιμοποιήθηκε προηγουμένως για το Μαουλαμίνε ήταν το *Μούλμεϊν* (မတ်မလီု, ή ) που σημαίνει "κατεστραμμένο μάτι" ή "μονόφθαλμος." Σύμφωνα με το μύθο, ένας βασιλιάς των Μον είχε ισχυρό τρίτο μάτι στο κέντρο του μετώπου του, και μπορούσε να δει τι συμβαίνει στα γειτονικά βασίλεια. Η κόρη ενός γειτονικού βασιλιά παντρεύτηκε τον βασιλιά με τα τρία μάτια και το τρίτο μάτι καταστράφηκε. Το Βιρμανικό όνομα "Μαουλαμίνε" πιστεύεται ότι είναι παραφθορά του ονόματος Μουλμέιν.

Το Μούλμεϊν επίσης γραφόταν ως *Μαουλμάιν* σε κάποια αρχεία του 19ου αιώνα.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Μιανμάρ
Άαρον Σάρτζεντ

Ο **Άαρον Σάρτζεντ** (Αγγλικά: Aaron Sargent, 28 Σεπτεμβρίου 1827 - 14 Αυγούστου 1887) ήταν Αμερικανός δημοσιογράφος, δικηγόρος και Ρεπουμπλικάνος πολιτικός που διετέλεσε μέλος της Βουλής των Αντιπροσώπων καθώς και γερουσιαστής της Καλιφόρνια στη Αμερικανική Γερουσία.

## Βιογραφικά στοιχεία

Γεννήθηκε στην Μασαχουσέτη και εργάστηκε ως τυπογράφος στην Φιλαδέλφεια. Το 1849 μετακινήθηκε στην Καλιφόρνια και το 1850 εγκαταστάθηκε στην πόλη της Νεβάδα. Εργάστηκε αρχικά στην καθημερινή εφημερίδα της Νεβάδα (Nevada Daily Journal) και εν συνεχεία ανέλαβε την ιδιοκτησία της. Το 1854 έγινε δεκτός στον τοπικό δικηγορικό σύλλογο και τον επόμενο χρόνο εξελέγη εισαγγελικός κατήγορος της επαρχείας της Νεβάδα, θέση στην οποία παρέμεινε μέχρι το 1856.

Μετά την αποχώρησή του από την πολιτική, το 1879, ιδιώτευσε ως δικηγόρος στο Σαν Φρανσίσκο ενώ το 1882 διορίστηκε πρέσβης των ΗΠΑ στη Γερμανία, θέση στην οποία παρέμεινε μέχρι το 1884, οπότε και παραιτήθηκε.

Απεβίωσε στις 14 Αυγούστου 1887 στο Σαν Φρανσίσκο και αρχικά ενταφιάστηκε εκεί. Στις 4 Ιουλίου 1949 ο τάφος μεταφέρθηκε στο νεκροταφείο Πιονέρων στην πόλη της Νεβάδα. Υποστηρίζεται, όμως, ότι ο Σάρτζεντ ειχε αποτεφρωθεί και ότι η τάφρος του είχε διασκορπιστεί στα ορυχεία που κατείχε στην περιοχή της Νεβάδα Σίτυ. Ήταν παντρεμένος με την Έλεν Κλαρκ Σάρτζεντ, γνωστή ακτιβίστρια για τα δικαιώματα υπερ των γυναικών, και είχαν αποκτήσει τρία παιδιά.

## Πολιτική σταδιοδρομία

Το 1856 εξελέγη μέλος της γερουσίας της Καλιφόρνια ενώ κατά τις περιόδους 1861 - 1863 και 1869 - 1873 διετέλεσε μέλος του Βουλής των Αντιπροσώπων. Στις 4 Μαρτίου 1873 εξελέγη, με το Ρεμπουμπλικάνικο Κόμμα, γερουσιαστής της Καλιφόρνια, θέση στην οποία παρέμεινε μέχρι το 1879.

Υπήρξε ο αρχικός εμπνευστής της 19ης συνταγματικής τροπολογίας, με την οποία αναγνωριζόταν δικαίωμα ψήφου στις γυναίκες, και την οποία εισήγαγε στην γερουσία το 1879. Ωστόσο η πρότασή του δεν τέθηκε σε ψήφιση την ίδια εποχή αλλά μόλις το 1887, οπότε και απορρίφθηκε. Τελικώς το 1920 το κογκρέσο υιοθέτησε την 19η τροπολογία χρησιμοποιώντας τις ίδιες λέξεις - 29 στον αριθμό- που είχε χρησιμοποιήσει ο Σαρτζεντ στην πρόταση που είχε καταθέσει το 1879.

## Παραπομπές


## Εξωτερικοί σύνδεσμοι
* 

Κατηγορία:Γερουσιαστές των ΗΠΑ
Κατηγορία:Πολιτικοί του Ρεπουμπλικανικού Κόμματος (ΗΠΑ)